સાથે સાથે ઘનશ્યામે એ પણ નિર્ધાર કર્યો હતો કે ‘જ્યાં સુધી માતા પિતા હયાત છે ત્યાં સુધી એમની સેવા કરવી અને એ સ્વધામ સિધાવે ત્યાર પછી જ ઘર છોડવું અને હિમાલયની વાટ લેવી.’ ઘનશ્યામનો વૈરાગ્ય વિવેકથી પૂર્ણ હતો. એમનાં અંતરમાં માતા પિતા પ્રત્યેની ભક્તિ અનન્ય હતી. ઘનશ્યામની ઉંંમર ૧૧ વર્ષની થઇ, ત્યારે પ્રથમ ભક્તિમાતા અને પછી પિતા ધર્મદેવ સ્વધામ સિધાવ્યા. ઘનશ્યામને હવે ઘરમાં રોકી શકે એમ હોય તો માત્ર એક સુવાસિની ભાભી હતાં. સુવાસિની ભાભીને ઘનશ્યામ પર અસાધારણ હેત હતું.